Priedas Nr. 6

VERTINIMAS GAMTOS MOKSLŲIR GEOGRAFIJOS PAMOKOSE

**VERTINIMO FORMOS**

Mokiniams gamtos mokslų pamokose gali būti taikomos šios mokymosi pasiekimų vertinimo formos:

1. **Kontrolinis darbas** – ne mažesnės kaip 30 minučių trukmės raštu atliekamas apibendrinamasis vertinimas, skirtas mokinio pasiekimams ir pažangai patikrinti baigus dalyko programos dalį. Kontrolinio darbo data pranešama iš anksto. Jo metu negalima naudotis papildoma medžiaga ir konsultuotis su draugais ar mokytoju. Kontrolinio darbo rezultatų įvertinimas dešimties balų vertinimo sistemoje įrašomas į e-dienyną. Mokiniai, praleidę kontrolinį darbą, privalo jį atsiskaityti individualiai susitarę su mokytoju, bet ne vėliau kaip per dvi savaites. Jei mokinys sirgo ilgiau nei 2 savaites*,* dėl atsiskaitymo individualiai tariasi su mokytoju.
2. **Apklausos raštu** (iki 30 min.). Vertinama, kiek mokinys įgijo žinių per 1-2 pamokas, kaip geba jas pritaikyti. Tikrinamos esminės sąvokos, dėsniai, taisyklės ir apibrėžimai, gebėjimas juos taikyti. Iš anksto apie apklausą mokinius informuoti neprivalu. Pažymiai įrašomi į e-dienyną.
3. **Apklausos žodžiu**. Apie apklausą žodžiu pranešama prieš 1 pamoką. Vertinami gebėjimai suformuluoti atsakymą į pateiktą klausimą, tinkamas sąvokų vartojimas, gebėjimai argumentuotai išsakyti savo nuomonę ir sklandžiai reikšti mintis. Apklausos rezultatų motyvuotas įvertinimas įrašomas į e-dienyną tos pačios pamokos metu.
4. **Trumpalaikiai projektiniai** (parengiami iš vienos temos arba integruotų), **tiriamieji ir laboratoriniai, praktiniai darbai**:
	1. trumpalaikių projektinių, tiriamųjų mokytojo paskirtų darbų, kuriuos gali atlikti 1 mokinys arba 2/3 mokinių grupelės, vertinimo kriterijai:
* atsakymas į temą, aktyvumas rengiant projektą, tiriamąjį darbą, renkant informaciją, ieškant problemų sprendimų – 3 taškai;
* darbo nuoseklumas ir išbaigtumas, darbo apipavidalinimas, IKT naudojimas – 2 taškai;
* darbo pristatymas – 3 taškai;
* darbo gynimas ir atsakymas į papildomus 2-3 klausimus, pateiktus mokytojo ar mokinių – 2 taškai;
* jeigu projekto, tiriamojo darbo temą rinkosi pats mokinys, gali būti vertinamas ir darbo problemos aktualumas;
	1. laboratorinių, praktinių darbų, trunkančių ne mažiau kaip 35 minutes, vertinimo kriterijai: pasiruošimas darbui, hipotezės kėlimas, darbo atlikimo savarankiškumas, gautų rezultatų apdorojimas, tinkamas gautų rezultatų pateikimas (užrašomi teoriškai ar praktiškai atliktų tyrimų ar bandymų rezultatai), išvadų formulavimas. Įvertinimas nebūtinai įrašomas į dienyną. Atliekant demonstracinius praktikos darbus, vertinami tie mokiniai, kurie atliko darbą.
1. **Kaupiamasis vertinimas.** Mokiniai yra vertinami už atsakymus į mokytojo užduotus klausimus, atliktus namų darbus.
	1. Vertinami šie mokinių gebėjimai: hipotezių pateikimas, duomenų pateikimas, išvadų darymas, rezultatų aptarimas.
	2. Vertinimo kriterijus nustato mokytojas: galimi pažymiai nuo 2 iki 10 bei taškai (+ arba -). Pliusai gali būti suteikiami už (surinkus penkis pliusus į e-dienyną įrašoma 10):
* aktyvų dalyvavimą pamokoje;
* atsakinėjimą į klausimus;
* teisingą pratybų pildymą;
* labai gerą namų darbų atlikimą;
* kūrybiškumą, iniciatyvumą.

Minusai gali būti rašomi už:

* nedarbą pamokoje;
* namų darbų neatlikimą;
* darbų pratybose neatlikimą.
1. **Diagnostinis vertinimas** yra taikomas baigus temą ar kurso dalį. Mokiniai atlieka mokytojo pateiktas užduotis iš jau išmoktų ar naujai išdėstytų temų. Darbas yra atliekamas raštu, jo trukmė neribojama, mokiniai gali naudotis vadovėliais ar kita informacine medžiaga; mokytojas neprivalo informuoti apie jį iš anksto (nebent būtų reikalingos tam tikros priemonės). Darbo įvertinimas, mokiniui pageidaujant, gali būti įrašomas į e-dienyną.
2. **Papildomu pažymiu vertinama už**:
	1. Kūrybinį darbą (gamtos mokslų renginių organizavimą, stendų ruošimą, mokymo priemonių gamybą ir pan.);
	2. Pasiruošimą ir dalyvavimą miesto, respublikiniuose konkursuose, olimpiadose. Papildomai skatinami už užimtą prizinę vietą.
3. Su gamtos mokslų žinių ir gebėjimų vertinimo tvarka mokiniai supažindinami per pirmąją dalyko pamoką mokslo metų pradžioje, tėvai informuojami per e-dienyną, susirinkimų ar atvirų durų dienų metu.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_